Bossekop
Store norske leksikon,Geografi,Norges geografi,Troms og Finnmark,Alta
Bossugoppi, er et tettsted i Alta kommune, Troms og Finnmark fylke. Bossekop er vokst sammen med Bukta og Elvebakken innerst i Altafjorden og utgjør siden 2000 den vestre bydelen av Alta by.
Historikk Bossekop er en gammel markedsplass. Samer fra Kautokeino, Karasjok, Porsanger og Alta kom for å selge varer som reinsdyrkjøtt, reinsdyrskinn, ryper og skaller. Faste markedsdager var 3. mars og 1. desember. I de senere år er markedstradisjonene tatt opp igjen.Bossekop ble rasert av tyskerne under deres tilbaketog i november 1944 og siden gjenreist. Alta kirke fra 1858 er eneste gjenstående bygning i Alta sentrum etter krigen. Det er en langkirke i tømmer tegnet av arkitekt Stephen Henry Thomas. Kirken er Altas eldste bygning og er fredet av Riksantikvaren. Næringsliv og kultur Bydelen har sliperi for Altaskifer. Bossekop Ungdomslag er et idrettslag stiftet i 1912 med aktiviteter i fotball, håndball, skøyter og ski. Årlig i juni arrangeres Alta Soul & Bluesfestival på Breverudmyra med 1500 besøkere. Kart  Les mer i Store norske leksikon Alta Alta by Troms og Finnmark Finnmarks historie